**PASKAIDROJUMA RAKSTS**

**Madonas novada pašvaldības 2025. gada budžetam pēc administratīvi teritoriālās reformas īstenošanas**

Jaunais Madonas novads tiek veidot apvienojoties kādreizējiem Varakļānu novadam un Madonas novadam. Administratīvo teritoriju un apdzīvoto vietu likuma Pārejas noteikumu 33.3 punktā noteikts, ka pēc 2025. gada pašvaldību vēlēšanām jaunizveidotā pašvaldība apvieno pašvaldību saimnieciskā gada budžetu un apstiprina to mēneša laikā pēc jaunievēlētās pašvaldības domes pirmās sēdes.

Madonas novada pašvaldības budžets izstrādāts saskaņā ar spēkā esošo Likumu par budžetu un finanšu vadību, likumu “Par pašvaldību budžetiem”, Pašvaldību likumu, Ministru kabineta noteikumiem, kas izdoti saskaņā ar šiem likumiem.

Saskaņā ar likumu “Par pašvaldību budžetiem” pašvaldības budžets sastāv no pamatbudžeta un ziedojumiem.

**Pamatbudžets**

Pēc apvienošanās ar Varakļānu novadu tiek prognozēts, ka novada pamatbudžets 2025. gadam ieņēmumos būs EUR 52 723 478, bet izdevumos plānots EUR 65 872 055. Naudas līdzekļu un noguldījumu atlikums gada sākumā EUR 8 979 302. Plānots saņemt aizņēmumus EUR 7 496 648 vērtībā.

**Ieņēmumi**

Pašvaldības pamatbudžeta ieņēmumus veido ***nodokļu ieņēmumi*** - iedzīvotāju ienākuma nodoklis, nekustamā īpašuma nodoklis, azartspēļu nodoklis, dabas resursu nodoklis; ***nenodokļu ieņēmumi*** – valsts un pašvaldību nodevas, ieņēmumi no depozītiem un kontu atlikumiem un citi nenodokļu ieņēmumi; ***transfertu ieņēmumi*** (maksājumi) no valsts un pašvaldību budžetiem un ***budžeta iestāžu*** *ieņēmumi*.

***Nodokļu ieņēmumi***

Ieņēmumi no nodokļiem kopumā plānoti EUR 24 418 471. Ieņēmumi no iedzīvotāju ienākuma nodokļa plānoti EUR 22 737 229. Plānotais iedzīvotāju ienākuma nodoklis 2025. gadā ir 43,1% no ieņēmumu kopsummas. Ieņēmumi no nekustamā īpašuma nodokļa plānoti EUR 1 667 117. Ieņēmumi no azartspēļu nodokļa 2025. gadā plānoti EUR 12 200. Ieņēmumi no dabas resursu nodokļa plānoti EUR 1925.

***Nenodokļu ieņēmumi***

2025. gada Madonas novada budžetā nenodokļu ieņēmumus plānots iekasēt EUR 110 720 apmērā, tajā skaitā, valsts un pašvaldību nodevas EUR 38 797 apmērā, procentu ieņēmumi par kontu atlikumiem EUR 34 526 apmērā, naudas sodos un sankcijās EUR 108, pārējos nenodokļu ieņēmumus EUR 4 025 apmērā, ieņēmumi no īpašuma pārdošanas EUR 33 264.

***Budžeta iestāžu ieņēmumi***

Budžeta iestāžu ieņēmumi ir ieņēmumi no sniegtajiem maksas pakalpojumiem, telpu nomas, maksas par komunālajiem pakalpojumiem un citi pašu ieņēmumi. Tie plānoti EUR 3 252 468 apmērā jeb 6,22% no ieņēmumu kopapjoma.

***Transfertu ieņēmumi***

Pašvaldības ieņēmumu struktūrā liels īpatsvars ir no valsts budžeta un citu pašvaldību budžetiem saņemtajiem maksājumiem (*transfertu ieņēmumiem*), tie plānoti 24 916 439 jeb 47,26% no ieņēmumu kopapjoma.

Lai radītu pašvaldībām līdzīgas iespējas ar likumu noteikto funkciju izpildei, ņemot vērā pašvaldību sociālekonomiskās atšķirības, notiek pašvaldību finanšu izlīdzināšana. Pašvaldību finanšu izlīdzināšanas sistēma paredz pašvaldību finanšu atšķirību daļēju izlīdzināšanu, lai veicinātu pašvaldību iniciatīvu un patstāvību savu finanšu resursu veidošanā un nodrošinātu pašvaldību finansiālās darbības aizsardzību. Pašvaldību finanšu izlīdzināšanu veic ar pašvaldību finanšu izlīdzināšanas fonda (PFIF) starpniecību. Madonas novada pašvaldība 2025. gadā saņems dotāciju no PFIF EUR 9 010 972.

2025. gadā pašvaldība plāno saņemt EUR 3 670 212 lielu valsts mērķdotāciju dažādu ES finansētu projektu īstenošanai, tajā skaitā:

|  |  |
| --- | --- |
| **Projekta nosaukums** | **EUR** |
| Digitālā darba ar jaunatni attīstība pašvaldībās | 37 372 |
| Proj. Sabiedrības digitālo prasmju attīstība | 20 854 |
| Proj. Valsts ģimnāzijas ERASMUS | 5 879 |
| Proj. Eiropas digitālie jaunieši (ERASMUS) | 5 137 |
| Profesionālā sociālā darba attīstība pašvaldībā - supervīzijas | 10 748 |
| Proj. Divu dzīvokļu vienstāvu dzīvojama māja, kas paredzēta ģimeniskai videi pietuvināta ilgstošās aprūpes pakalpojuma sniegšanai pensijas vecuma personām | 1 273 204 |
| Proj. Sociālo dzīvokļu remonts Madonas novadā | 148 750 |
| Proj. Infrastruktūras un mācību vides pilnveidošana Dzelzavas Pakalna pamatskolā | 225 000 |
| Proj. Industriālās zonas un uzņēmējdarbības infrastruktūras izveide Madonas pilsētā Madonas novadā | 500 000 |
| Proj. Cesvaines apvedceļa Nr.1 posma no autoceļa P37 līdz Brīvības ielai pārbūve | 436 657 |
| Proj. Tirgus laukuma izveide Ērgļu ciemā | 17 500 |
| Proj. Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā | 11 920 |
| Proj. Vides pieejamības pasākumu īstenošana Madonas novada sociālā dienesta ēkā Blaumaņa ielā 3, Madonā | 76 096 |
| Proj. Atabalsta pasākumi cilvēkiem ar invaliditāti mājokļu vides pieejamības nodrošināšanai Madonas novadā | 33 213 |
| Proj. Mīlestības gravas labiekārtošana Madonas pilsētā | 85 096 |
| Proj. Cesvaines pagasta teritorijas labiekārtošana Kraukļu ciemā un Ķinderu kapos | 6 810 |
| Proj. Bērzaunes estrādes "Aizvējš" skatītāju sēdvietu daļas un skatuves daļas seguma rekonstrukcija Bērzaunes pagastā | 10 500 |
| Proj. Vingrošanas kompleksa uzstādīšana ļaudonā pie A.Eglīša Ļaudonas pamatskolas | 10 399 |
| Proj. Aprīkojuma iegāde kopienas centra izveidei Liezērē | 7 200 |
| Proj. Gājēju celiņa izbūve Kusā | 10 500 |
| Proj. Publiskas peldvietas labiekārtošana pie Labones ezera Mārcienas pagastā | 10 500 |
| Proj. Daudzfunkcionālas publiskas atpūtas vietas labiekārtošana Jumurdas ezera krastā | 9 189 |
| Proj. Parka teritorijas izveidošana Degumniekos | 10 500 |
| Proj. Cesvaines pils parka kāpņu remonts Cesvaines pilsētā | 10 500 |
| Proj. Futbola laukuma izveide Biksērē | 10 500 |
| Proj. Nekustamā īpašuma "Dīķis" Pludmales zonas sakārtošana Barkavā | 10 500 |
| Proj. Skeitparka mini rampas izbūve Lubānā | 10 133 |
| Proj. Publiska, visām paaudzēm pieejama, sporta un atpūtas laukuma labiekārtošana Sauleskalna ciemā | 10 500 |
| Proj. Strūklakas uzstādīšana Jaunkalsnavas centra dīķī | 10 500 |
| Proj. Bērnu un jauniešu aktīvās atpūtas zonas izveide Aizpurvē | 10 500 |
| Proj. Estrādes izbūve Jāņukalna ciematā Kalsnavas pagastā | 10 500 |
| Proj. Dažādām paaudzēm izmantojamā publiskā telpa Vestienas pagastā | 10 223 |
| Proj. Dabas takas izveide Praulienas pagasta "Pilsdārzos" | 10 500 |
| Proj. Futbola laukuma atjaunošana Mētrienā | 10 500 |
| Proj. Dažādu paaudžu satikšanās vietas labiekārtošana Indrānu pag. Meirānos | 10 467 |
| Proj. Madonas novada pašvaldības funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde | 424 800 |
| Proj. Madonas novada pašvaldības izglītības iestāžu infrastruktūras pilnveide un aprīkošana (Lubāna; Ērgļi) | 100 000 |
| Varakļānu Īpašumu uzturēšana | 10 500 |
| Proj. PROTI un DARI 2.0 (Varakļāni) | 23 372 |
| Proj. Digitālā darba ar jaunatni attīstība pašvaldībās (Varakļāni) | 3 359 |
| Proj. Pedagogu profesionālā atbalsta sistēmas izveide (Varakļāni) | 6 504 |
| Proj. Sabiedrības digitālo prasmju attīstība (Varkļāni) | 2 830 |
| Proj. Āra trenažieru kompleksa uzstādīšana Murmastienē | 10 500 |
| **KOPĀ** | **3 670 212** |

**Izdevumi**

*Izpildvaras funkciju* nodrošināšanai plānots finansējums EUR 7 236 589 apmērā, tajā skaitā pašvaldības iepriekšējos gados saņemto un kārtējā gadā plānoto aizņēmumu procentu nomaksa EUR 1 436 649.

*Aizsardzībai* paredzēts finansējums EUR 100 000 apmērā, kas tiks novirzīts civilās aizsardzības pasākumiem.

*Sabiedriskai kārtībai un drošībai* paredzēts finansējums EUR 510 114 apmērā. Tajā ietverts arī finansējums Madonas novada pašvaldības policijas izveides pasākumiem.

*Ekonomiskai darbībai* paredzēts finansējums EUR 595 760 apmērā. Šajos izdevumos ietilpst finansējums tūrismam, uzņēmējdarbībai, algotajiem pagaidu sabiedriskajiem darbiem. Lai atbalstītu nodarbinātības līmeņa paaugstināšanos un nodrošinātu bezdarbnieku iesaisti algotajos pagaidu sabiedriskajos darbos, noslēgts līgums ar Nodarbinātības Valsts aģentūru par algotu pagaidu sabiedrisko darbu vietu izveidi un finansējuma piesaisti.

*Vides aizsardzībai* 2025. gada izdevumos paredzēts EUR 89 674.

*Pašvaldības teritoriju un mājokļu apsaimniekošanai* paredzēts finansējums EUR 15 394 457 apmērā. Šajos izdevumos ietilpst finansējums mājokļu attīstībai, teritoriju attīstībai un apsaimniekošanai, ūdensapgādei, ceļu uzturēšanai, investīciju projektu īstenošanai.

*Veselībai* paredzēti EUR 492 072. Galvenokārt līdzekļi paredzēti ambulatoro ārstniecības iestāžu darbībai, zobārstniecībai.

*Atpūtai un kultūrai* paredzēti EUR 5 179 988. Līdzekļi paredzēti kultūras un sporta pasākumu organizēšanai, bibliotēku, muzeju, kultūras namu darbības nodrošināšanai, ēku atjaunošanas projektiem.

*Izglītībai* 2025. gadā paredzēti EUR 24 196 309 . Līdzekļi paredzēti pirmsskolas izglītības iestāžu, vispārējās izglītības iestāžu, mūzikas un mākslas skolu, bērnu un jaunatnes sporta skolas, bērnu un jauniešu centra darbības nodrošināšanai, dažādu izglītības pasākumu organizēšanai.

*Sociālai aizsardzībai* paredzēti EUR 12 077 092.

46,0% no kopējiem pamatbudžeta izdevumiem (EUR 30 935 996) paredzēts izlietot atalgojumam un darba devēja valsts sociālās apdrošināšanas obligātajām iemaksām.

EUR 16 212 044 jeb 24,6% no kopējiem izdevumiem ir paredzēti precēm un pakalpojumiem.

Pavisam neliels īpatsvars 0,6% jeb EUR 414 319 no izdevumiem ir paredzēti subsīdijām un dotācijām. Dotācijas tiek maksātas biedrībām un nodibinājumiem. Kā viens no piemēriem – nevalstisko organizāciju projektu konkurss, kura mērķis ir atbalstīt sabiedriski nozīmīgu programmu, projektu un pasākumu īstenošanu Madonas novadā, veicinot iedzīvotāju līdzdalību aktuālu problēmu risināšanā un apkārtējās vides uzlabošanā.

EUR 1 436 649 jeb 2,2% no budžeta izdevumiem ir paredzēts tērēt aizņēmumu procentu izdevumiem.

Pamatkapitāla veidošanai kopā izdevumos plānots EUR 13 622 631. Šie izdevumi veido 20,7% no kopējā izdevumu plāna.

Sociālā rakstura maksājumos Madonas novada pašvaldība 2025. gadā plāno tērēt EUR 2 702 946, jeb 4,1% no kopējiem novada izdevumiem.

Pašvaldību transfertos ir ieplānots EUR 547 470 jeb 0,8% no kopējiem izdevumiem.

**Finansēšana**

Finansēšanai (aizdevumu pamatsummas atmaksai) 2025. gadā ir paredzēti EUR 1 862 365. Plānots arī saņemt aizņēmumus EUR 7 496 648 apmērā, tajā skaitā:

|  |  |
| --- | --- |
| **Projekta nosaukums** | **Aizņēmumi EUR** |
| Proj. Dzīvojamās mājas pārbūve par pirmsskolas izglītības iestādes ēku, Blaumaņa iela 19, Madona, Madonas novads | 211 791 |
| Proj. Divu dzīvokļu vienstāvu dzīvojama māja, kas paredzēta ģimeniskai videi pietuvināta ilgstošās aprūpes pakalpojuma sniegšanai pensijas vecuma personām | 1 500 000 |
| Proj. Sociālo dzīvokļu remonts Madonas novadā | 201 250 |
| Proj. Dzelzavas Pakalnu pamatskolas pārbūve Kļavu iela 2, Dzelzava, Madonas novads | 225 000 |
| Proj. Dienesta viesnīcas ēkas pārbūve, Tirgus iela 3, Madona, Madonas novads | 265 097 |
| Proj. Sporta skolas aprīkojums (tablo, apskaņošana) | 85 000 |
| Proj. Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve | 174 448 |
| Proj. Ielu seguma virsmas apstrāde Madonas novadā | 82 891 |
| Proj. A/C Kalna un Lauku ielā, Dzelzavā, seguma atjaunošana | 182 877 |
| Proj. Ērgļu skolas sporta laukuma pārbūve un teritorijas labiekārtošana | 541 738 |
| Proj. Industriālās zonas un uzņēmējdarbības infrastruktūras izveide Madonas pilsētā Madonas novadā | 250 000 |
| Proj. Cesvaines apvedceļa Nr.1 posma no autoceļa P37 līdz Brīvības ielai pārbūve | 280 416 |
| Proj. Tirgus laukuma izveide Ērgļu ciemā | 100 000 |
| Proj. A/C posma no Pārupes ielas līdz Latvijas valsts mežu Kalsnavas arborētumam pārbūve, Jaunkalsnavā | 301 310 |
| Proj. Vides pieejamības pasākumu īstenošana Madonas novada sociālā dienesta ēkā Blaumaņa ielā 3, Madonā | 94 568 |
| Proj. Mīlestības gravas labiekārtošana Madonas pilsētā | 930 063 |
| Proj. Tenisa laukuma pārbūve un labiekārtošana Madonā | 217 800 |
| Proj. Liezēres ambulances telpu vienkāršotā atjaunošana ar lietošanas veida maiņu | 270 000 |
| Proj.Pašvaldības policijas ēkas pārbūve Lazdonas skolā (Jurģkalni) | 85 000 |
| Proj. Valsts un pašvaldību vienoto klientu apkalpošanas centu izveide Madonas novadā | 43 200 |
| Proj. Veselības veicināšanas un slimību profilakses pasākumu īstenošana vietējai sabiedrībai | 214 807 |
| Proj. Madonas novada pašvaldības funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde | 218 400 |
| Proj. Madonas novada pašvaldības izglītības iestāžu infrastruktūras pilnveide un aprīkošana (Lubāna; Ērgļi) | 1 000 000 |
| Proj. Pasažieru lifta piegāde un uzstādīšana Varakļānu novada pansīonātā "Varavīksne | 20 992 |
|  | **7 496 648** |

Uzņemtas saistības galvojumos 2025. gadā Madonas novada pašvaldībai ir EUR 1 900 210.

Ziedojumos 2025. gada ieņēmumos tiek plānoti EUR 3 816.

Izdevumos tiek plānoti EUR 21 082.

Domes priekšsēdētājs A. Lungevičs